سائنس اور ٹیکنالوجی کی وزارت
نوجوانوں کو اختراع اور نئے روزگار وضع کرنے پر توجہ مرکوز کرنے کی ضرورت : ڈی ایس ٹی کے سکریٹری پروفیسر آشوتوش شرما
نئی دہلی، 09 مارچ2021: سائنس اور ٹکنالوجی کے محکمے کے سکریٹری پروفیسر آشوتوش شرمانے زور دے کر کہا ہے کہ اختراع کے لئے وقت آچکا ہے اور اب نوجوانوں کو اپنے آپ کو روزگار تلاش کرنے تک ہی محدود نہیں کرنا چاہئے بلکہ دیگر سیکڑوں روزگار کے مواقع وضع کرنے پر توجہ مرکوزکرنی چاہئے۔
کے پی آئی ٹی اسپارکل ورچوئل گرانڈ فائنل کے موقع پر اپنے کلیدی خطاب میں انہوں نے کہا ’’ اختراعی کاروبار میں مصروف ہونے کا اس سے بہتر وقت پہلے کبھی نہیں رہا۔ یہ بات اہم ہے کہ اخترا ع کے شعبے میں رہا جائے اور قوم کی خواہشات اور ترجیحات کے ساتھ منسلک ہوا جائے ۔‘‘
انہوں نے ایجاد اور اختراع کے درمیان فرق اور ان کے درمیان تعلق پر بات کی ۔
انہوں نے مزید کہا ’’ ایجاد وہ ہے ، جو وسائل استعمال کرتی ہے اور وہ معلومات فراہم کرتی ہے ،جس میں سمت اور تعلق دونوں موجود ہوتے ہیں ، جو کہ ا ختراع کے لئے استعمال کئے جاسکتے ہیں۔درحقیقت ایجاد نئے تصورات ، نئی معلومات پیداکرتی ہے، جبکہ اختراع کا آغاز وہاں سے ہوتا ہے ، جہاں ایجاد رُک جاتی ہے۔ یہ نئے نظریات ، تصورات یا تخیلات حاصل کرکے اور انہیں نئے سماجی اقتصادی مواقع میں بدل دیتی ہے۔اختراع کے لئےتخیل کی کامیابی کو کسی ایسی چیز میں تبدیل کرنا ہے،جسے لوگ استعمال کرسکیں ۔
گرانڈ فائنل تقریب میں موجود ناظرین سے خطاب کرتے ہوئے انہوں نے واضح کیا کہ کے پی آئی ٹی چیلنج کے شراکتدار ، اب ایک ایسے مقام یا مرحلے پر ہیں، جہاں انہوں نے ایک کامیاب نظریہ یا طریقہ کار تیار کیا ہے۔ یہ اختراع کی جانب پہلا قدم ہے، جس میں واقعات کا ایک سلسلہ ہے ، جو عوام کی اسکاؤٹنگ کرکے اورنظریات ، تربیت ، حوصلہ افزائی اور دیگر عوامل سے شروع ہوتا ہے۔
انہوں نے کہا کہ شرکت کرنے والوں کو اپنے مسئلے کا پتہ ہونا چاہئے ،جس کا مطلب یہ ہے کہ انہیں مارکیٹ ، مقابلہ کرنے والوں ، مصنوعات کی ضرورت کے ساتھ ساتھ مارکیٹ کے حقائق کا بھی علم ہے۔
انہوں نے واضح کیا’’ ڈی ایس ٹی نے گزشتہ 5 بر س میں اسٹارٹ اپ اور اختراع کے لئے بجٹ میں 500 فیصد کا اضافہ کیا ہے، جس کے باعث ٹکنالوجی کے زیادہ انکیوبیٹر س  وضع کرنے کی راہ ہموار ہوئی ہے اور گزشتہ 50 برسوں کے مقابلے میں پچھلے 5سالوں میں اس نے زیادہ اسٹارٹ اپس کی مدد کی ہے۔ ڈی ایس ٹی، ہر تین سے پانچ سال میں اسٹارٹ اپس کو دوگنا کرنے کے سفر پر ہے اور اس پر، ایم ای آئی ٹی وائی ، ڈی بی ٹی اور نیتی آیوگ کے اٹل اختراعی مشن جیسی دیگر وزارتوں کی توجہ بھی مرکوزہے۔
انہوں نے زور دے کر کہا کہ اختراعی سفر کا آغاز کرنے کے لئے ہر قدم پر بہت سارے مواقع دستیاب ہیں --- ڈی ایس ٹی کی طرف سے انکیوبیشن سے قبل کی مدت کے لئے پروٹوٹائپنگ کے لئے 10 لاکھ روپے کی رقم ، ہر اسٹارٹ اپ کے لئے ایک کروڑروپے تک کی بنیادی رقم شامل ہے۔انہو ں نے مزید کہا کہ یہ پایا گیا ہے کہ سرکار کی طرف سے گرانٹ کے طور پر اسٹارٹ اپ کو دیا گیا ہر ایک روپیہ، سرمایہ کاروں کی طرف سے اعتماد میں 11.5 روپے تک کی مالیت کا اعتماد پیدا کرتا ہے۔
پروفیسر شرما نے زور دیا کہ مستقبل میں کچھ نہیں بلکہ خلل پڑنا ہی ہے اور ہمیں سیکھنے ، دوبارہ سیکھنے اور تبدیلی کو سمجھتے ہوئے اور اس کی خواہش کے ساتھ پیش رفت کرنا چاہئے۔
کے پی آئی ٹی اسپارکل ورچوئل گرانڈ فائنل ایک تین روزہ ورچوئل تقریب تھی ،جسے حال ہی میں کے پی آئی ٹی اسپارکل کے ذریعہ منعقد کیا گیا تھا ، جو کہ ایک ایسا پلیٹ فارم ہے ، جو ٹکنالوجی صنعت کاروں کو انکیوبیشن کے ایکو نظام کے ساتھ منسلک کرتا ہے۔ یہ پہلی مرتبہ کے طلباء صنعت کاروں کو مطلوبہ کثیر رخی تناظر فراہم کرتا ہے ،جس کا مقصد انتہائی بنیادی سطح پر اختراع کے کلچر کو وسعت دینا اور اختراعی سوچ کو مجتمع کرنا ہے تاکہ اصل زندگی کےاستعمال کے معاملات نیز مسائل کو ایک منفرد حل وضع کرکے اس کی شناخت اور اس کا حل حاصل کیا جاسکے۔یہ ہمارے ملک کو درپیش اُن مسائل کے اندرون ملک حل کو تلاش کرنے کے مواقع بھی فراہم کرتا ہے، جو کہ تحریک اورتوانائی کے شعبے میں ہوں، آئی پی وضع کرنے کے لئے طالبعلموں کی حوصلہ افزائی کرتا ہے نیز انہیں اپنی دانشورانہ املاک کو تحفظ فراہم کرنے کی راہ ہموار کرتا ہے۔مسائل کو حل کرنے سے متعلق تعلیمی اداروں کی فیکلٹی کو تجربے سے روشناس کراتا ہے اور طالبعلم - سرپرست کے تعلقات کو مستحکم کرتا ہے، اور ہندوستان بھر میں طلباء کو صنعت کار بننے کی حوصلہ افزائی ، اور انکیو بیشن کی سہولیات فراہم کرتا ہے۔